b'\n_START_ARTICLE_\nBarbara Hale\n_START_SECTION_\nBiografia\n_START_PARAGRAPH_\nSegona de dues filles (la seva germana Juanita va n\xc3\xa9ixer el 1913), Barbara Hale va n\xc3\xa9ixer a DeKalb,\xc2\xa0Illinois (EUA), de Willa Calvin i Luther "Ezra" Hale, d\'or\xc3\xadgens escocesos i irlandesos. La fam\xc3\xadlia es va traslladar a Rockford quan Barbara era encara petita._NEWLINE_All\xc3\xa0 va prendre classes de ball fins a l\'edat de vint anys, a m\xc3\xa9s de participar en les activitats de teatre locals. A l\'escola va descobrir la pintura i despr\xc3\xa9s del graduar obtingut en l\'escola local a Rockford, es va traslladar a Chicago per inscriure\'s a l\'Acad\xc3\xa8mia de Belles Arts._NEWLINE_La vida en la metr\xc3\xb2poli va ser particularment dif\xc3\xadcil i l\'escola molt competitiva. Per guanyar una mica de diners es va orientar cap la professi\xc3\xb3 de model i va comen\xc3\xa7ar a posar per tira c\xc3\xb2mica titulada "Ramblin Bill". Poc despr\xc3\xa9s d\'haver comen\xc3\xa7at aquesta activitat, va ser descoberta per un agent  que va enviar les seves fotos als estudis de la RKO. Barbara va signar un contracte i es va traslladar a Calif\xc3\xb2rnia.\n_START_SECTION_\nCarrera d\'actriu cinematogr\xc3\xa0fica\n_START_PARAGRAPH_\nVa comen\xc3\xa7ar el 1943 com a extra. L\'ocasi\xc3\xb3 va arribar amb un petit paper en la pel\xc2\xb7l\xc3\xadcula\xc2\xa0 Higher and Higher (1943) amb Frank Sinatra de protagonista. A partir d\'aquell moment va participar en diverses pel\xc2\xb7l\xc3\xadcules de s\xc3\xa8rie B com La bella aventura (1945), amb Robert Mitchum, i en algunes pel\xc2\xb7l\xc3\xadcules m\xc3\xa9s importants com The Jackpot (1950) amb James Stewart i Last of the Comanches (1952) amb Broderick Crawford i Lloyd Bridges. L\'actriu va alternar personatges de dol\xc3\xa7a esposa i papers d\'hero\xc3\xafna decidida que sap i obt\xc3\xa9 el que vol._NEWLINE_El 1944, durant el rodatge de La bella aventura, va con\xc3\xa8ixer a Bill Williams (nom art\xc3\xadstic de Hermann Katt), actor que va esdevenir fam\xc3\xb3s gr\xc3\xa0cies a la televisi\xc3\xb3. 22 de juny de 1946 es van casar, i el matrimoni va durar 46 anys, fins a la mort de Williams el 1992. De la uni\xc3\xb3 van n\xc3\xa9ixer tres fills: Jody Katt el 1947, William Katt (tamb\xc3\xa9 actor) el 1951 i Juanita Katt el 1953\n_START_SECTION_\nPerry Mason\n_START_PARAGRAPH_\nA mitjans dels anys cinquanta la carrera de la Hale comptava com a actius moltes pel\xc2\xb7l\xc3\xadcules de baix pressupost  i alguna bona interpretaci\xc3\xb3, per\xc3\xb2 l\'actriu semblava destinada a romandre relegada a rols femenins de bella pres\xc3\xa8ncia en pel\xc2\xb7l\xc3\xadcules de s\xc3\xa8ries B, produ\xc3\xafdes en quantitats a Hollywood durant els anys quaranta i cinquanta._NEWLINE_El 1956\xc2\xa0 li van oferir el paper de Della Street, la discreta i indispensable  secret\xc3\xa0ria personal de l\'advocat Perry Mason en la s\xc3\xa8rie de televisi\xc3\xb3 del mateix nom. El personatge, per\xc3\xb2, tot i que no requeria particulars esfor\xc3\xa7os recitatius, va resultar ser una pres\xc3\xa8ncia vital en el suport al sistema narratiu, cosa que permet a l\'actriu guanyar un premi Emmy el 1959 i obtenir una nova nominaci\xc3\xb3 el 1961. La s\xc3\xa8rie va continuar fins al final el 1966, regalant a Barbara Hale una fama sense precedents.\n_START_SECTION_\nLa carrera despr\xc3\xa9s de Perry Mason\n_START_PARAGRAPH_\nL\'\xc3\xa8xit mundial de la s\xc3\xa8rie i la notorietat conquistada entre el p\xc3\xbablic en general no va impedir que l\'actriu dilu\xc3\xads els propis compromisos art\xc3\xadstics i \xc3\xa9s dediqu\xc3\xa9s a la fam\xc3\xadlia, concedint-se aparicions en cinema i televisi\xc3\xb3 com guest star. Entre aquestes es recorden els rols en Airport (1970), en The Giant Spider Invasion (1975) i en El gran dimecres (1978), interpretada amb el seu fill William Katt, i en un episodi del telefilm The Greatest American Hero (1981)._NEWLINE_En el 1985 la televisi\xc3\xb3 americana va rellan\xc3\xa7ar el personatge de Perry Mason produint una s\xc3\xa8rie de pel\xc2\xb7l\xc3\xadcules per la pantalla petita: Raymond Burr va acceptar el seu vell rol, per\xc3\xb2 va posar com condici\xc3\xb3 que el rol de De la Street fos novament interpretat per Barbara Hale. Van rodar 26 pel\xc2\xb7l\xc3\xadcules TV amb Burr, fins a la seva mort el 1993, i\xc2\xa04 m\xc3\xa9s (l\'\xc3\xbaltima el 1995)  amb el t\xc3\xadtol de Perry Mason Mistery, en els quals l\'advocat, fora de ciutat per negocis, es substitu\xc3\xaft per col\xc2\xb7legues experts._NEWLINE_Barbara Hale t\xc3\xa9 una estrella al Hollywood Walk of Fame al 1628 de Vine Street per la seva contribuci\xc3\xb3 a la ind\xc3\xbastria televisiva.\n_START_SECTION_\nVida privada\n_START_PARAGRAPH_\nBarbara Hale va viure a Palm Desert, Los Angeles, a Calif\xc3\xb2rnia (EUA)._NEWLINE_Ha deixat quatre n\xc3\xa9ts: dos nois nascuts del fill William Katt, i un noi i una noia nascuts de la filla Juanita Katt. Era una fidel del Bahaisme, religi\xc3\xb3 monoteista d\'or\xc3\xadgens perses.'